ПРОТОКОЛ № 30
от заседание на Комисия по правни въпроси 
към Висшия съдебен съвет,
проведено на 1 юли 2013 г.

Днес, 1 юли 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси към ВСС в състав:
     	                ПРЕДСЕДАТЕЛ:     	ЮЛИАНА КОЛЕВА											
ЧЛЕНОВЕ:	НЕЗАБРАВКА СТОЕВА	
							ЮЛИЯ КОВАЧЕВА
							КАРОЛИНА НЕДЕЛЧЕВА
							СВЕТЛА ПЕТКОВА
ОТСЪСТВАЛИ: Няма 

На заседанието присъстваха от администрацията на ВСС: Саша Харитонова –  директор дирекция “Правна”.

По внесените допълнителни точки и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Запитване от Мая Маркова – председател на Окръжен съд – Велико Търново, относно разпоредбата на чл. 249, ал. 1, т. 1 от ЗСВ.
- Писмо от Министерство на правосъдието за определяне на представител за участие в работна среща с представители на МВР във връзка с направено предложение за допълнение на Наредба № 8/26.08.2008 г. за функциите и организацията на дейността на бюрата за съдимост.

По дневния ред
            1.ОТНОСНО: Доклад от Саша Харитонова – директор на дирекция „Правна в АВСС в изпълнение на решение по протокол № 21/13.05.2013 г. на комисията, относно обобщаване на исканата с Акт № 1 информация и предоставянето й на Гражданския съвет към ВСС. 

        КОМИСИЯТА ПО ПРАВНИ ВЪПРОСИ
Р Е Ш И:

Възлага на Саша Харитонова – директор дирекция “Правна” да уточни информацията по т. 7 и да докладва на следващо заседание на комисията. 

2.ОТНОСНО: Жалба от Красимира Иванова и уведомително писмо от Найден Валентинов – съдебни служители във връзка с Договор за групова застраховка „злополука”, сключен между Застрахователно акционерно дружество „ОЗК – Застраховане” и ВСС.
Приложение: Жалба № 11-09-204/24.06.2013 г., писмо № 96-00-162/25.06.2013 г.

КОМИСИЯТА ПО ПРАВНИ ВЪПРОСИ
Р Е Ш И:

           2.1. Счита, че Застрахователно акционерно дружество „ОЗК – Застраховане”, следва отново да преразгледа предоставената им документация от Красимира Иванова и Найден Валентинов, с оглед налични данни за сходен казус, в който дружеството е изплатило обезщетение. При необходимост и по преценка на застрахователя, да се изслуша експертно заключение във връзка с отправените възраженията и още веднъж да се прецени възможността, дали да бъде изплатено обезщетение по сключения между дружеството и ВСС договор.
            2.2. Решението на комисията да се изпрати на Застрахователно акционерно дружество „ОЗК – Застраховане” и Красимира Иванова и Найден Валентинов.
           
3.ОТНОСНО: Решения на постоянните комисии към ВСС, в изпълнение на решение по протокол №26/10.06.2013 г. на комисията, във връзка с приложението на чл. 107а от КТ. 
Приложение: извлечение по протокол № 23/18.06.2013 г. на  КАОСНОСВ, извлечение по протокол № 24/19.06.2013 г. на КСА, извлечение по протокол № 23/18.06.2013 г. на КДП, извлечение по протокол № 25/17.06.2013 г. на КПУКИИВСС, извлечение по протокол № 26/19.06.2013 г. на КБФ. 
КОМИСИЯТА ПО ПРАВНИ ВЪПРОСИ
Р Е Ш И:

Възлага на Саша Харитонова – директор дирекция “Правна” да подготви проект съобразно преобладаващите становища на постоянните комисии, във връзка с изменение на ПОДВССНА. 

4.ОТНОСНО: Решение по протокол № 5/17.06.2013 г. от заседание на Групата на председателите на постоянните комисии към ВСС, с което се иска предоставяне на информация, по изпълнение на мерките заложени в Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност, за периода м. юли 2012 – м. декември 2013 г. 

КОМИСИЯТА ПО ПРАВНИ ВЪПРОСИ
Р Е Ш И:

Приема за сведение решението на Групата на председателите на постоянните комисии към ВСС.

Допълнителни точки

1.ОТНОСНО: Запитване от Мая Маркова – председател на Окръжен съд – Велико Търново, относно разпоредбата на чл. 249, ал. 1, т. 1 от ЗСВ.
Приложение: Писмо № 11-06-602/27.06.2013 г.
След разисквания по направеното запитване, 

КОМИСИЯТА ПО ПРАВНИ ВЪПРОСИ
Р Е Ш И:

Отлага направеното запитване от председателя на Окръжен съд – Велико Търново за допълнително запознаване. Същото да се докладва на следващото заседание на комисията.

2.ОТНОСНО: Писмо от Министерство на правосъдието за определяне на представител за участие в работна среща с представители на МВР, във връзка с направено предложение за изменение и допълнение на Наредба № 8/26.08.2008 г. за функциите и организацията на дейността на бюрата за съдимост.
Приложение: Писмо № 04-00-074/28.06.2013 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Не подкрепя направено предложение за изменение и допълнение на Наредба № 8/26.08.2008 г. за функциите и организацията на дейността на бюрата за съдимост.
2.2. Възлага на Саша Харитонова –  директор дирекция “Правна” да определи експертен сътрудник от АВСС, за участие в работната среща в Министерство на правосъдието.

01.07.2013 г. 		                      ПРЕДСЕДАТЕЛ:/п/
		     
                  ЮЛИАНА КОЛЕВА